Нөкөр
Нөкөр (моңолчо нөхөр – дос, жолдош) – орто кылымда моңголдордогу бийлик же аскер адамынын кызматчысы. Тынчтык мезгилинде кароолчу, коштоп жүрүүчү, согуш учурунда катардагы жоокердин милдетин аткарган. Курал-жарак менен камсыз кылынып, жеңишке жеткен учурда өзүнө тиешелүү олжо (мал-мүлк, конуш, кул жана башка) алып, ирденип, ири феодалдарга айланып кеткен учурлары да болгон. «Нөкөр» терминин 16– 20-кылымда орто жана алдынкы азиялыктар (кавказдыктар) да колдоно баштаган. Изилдөөчү Г. Губарев эркиндикке качып чыккан Крым хандарынын нөкөрлөрү славяндашып, казак-орустарга (запорожье жана дондук) айланып кетишкен деп эсептейт.
Тарых

Колдонулган адабияттар
 “Кыргызстан” улуттук энциклопедиясы: 5-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. илл. ISBN 978 9967-14-111 -7